Pta-gruvonds: Verdagtes in hof | Maroela Media
Pta-gruvonds: Verdagtes in hof
Die ses mans wat in hegtenis geneem is nadat 'n familie in Northcliff, Johannesburg, Sondagaand beroof en ontvoer is en hul verkoolde liggame Maandag buite 'n spoglandgoed in Pretoria gevind is, sal vandag in die Johannesburg-landdroshof verskyn.
Maroela Media het vroeër berig 'n familielid het bevestig die liggame van Rakiel Naidoo (23), haar ma, Melanie Naidoo (51), en haar oom, Gregory Naidoo (57), is Dinsdag uitgeken nadat die polisie hul nadoodse ondersoek voltooi het.
Maroela Media het vroeër berig daar is beslag gelê op die Mercedes-Benz van die Naidoo-familie nadat hulle Sondagaand vermoedelik in dié voertuig ingeboender is ná 'n gewapende huisroof.
Hul smeulende oorskot is Maandag in Centurion gevind toe sekuriteitswagte 'n veldbrand wou gaan blus.
Kapt. Kay Makhubele, provinsiale polisiewoordvoerder, het gesê die ses mans is in Soweto, Olifantsfontein en Ekurhuleni vasgetrek.
Die verdagtes is tussen 25 en 40 jaar oud. Makhubele het bevestig dat een van die beskuldigdes al 12 jaar vir die Naidoo-familie werk.
"Ons ondersoek presies watter soort werk hy vir die familie gedoen het en of hy betrokke was in enige geskille met die familie," het Makhubele gesê.
Die elektriese toestelle wat in die rooftog gebuit is, is teruggevind, sowel as die Toyota Quantum wat as wegkomvoertuig gebruik is.
Die oorledenes se liggame is steeds in die lykshuis terwyl die polisie wag vir die DNS-uitslae.
Lees die vorige berigte oor die Northcliff-familie op Maroela Media.
Mnandi Northcliff Northcliff-familie Pretoria
Johann Botha: 'Só sal ons hom onthou'
En dan se mense die mense vermoor omdat hulle ARM is – dat armoede die grootste oorsaak vir misdaad is? Regtig? Hierdie man het 12 jaar van die goedgunstigheid van die Naidoo's geleef, hy het 12 jaar werk gehad, en 12 jaar kon hy sy familie versorg. Hulle gaan en vermoor die mense op die wreedste manier moontlik, OM 'n jong dame, man en vrou vas te bind en lewendig aan die brand te steek, is NIE net gewone moord nie, dit is absoluut een van die wreedste sterftes wat daar is. Daar is NIE 'n verskoning vir misdaad nie,… Lees meer »
Weereens is dit ń bewys dat jy hulle NOOIT kan vertrou nie, al het jy hom grootgemaak!
Dit gaan seker nou weer oor n loon geskil………………………Dit word mos regverdig in die land om mense te vermoor en hulle goed te steel wanneer daar vir jou gewerk word.
Stem saam jou Stefie. Hierdie gemors het maar net nie n gewete nie en voel ma net niks vir enige iets of iemand nie.
Weereens 'n bewys van 'n verstommende feit wat by ALLE gevalle soos hierdie voorkom. 'n Groot gedeelte van die populasie van hierdie land beskik nie oor die vermoë om die uitkoms van hulle dade in ag te neem terwyl hulle sulke dade pleeg nie. Gaan lees ook maar wat sê die Tokai Bos moordenaar…… Ons tronke sit VOL onskuldige mense wat nie "die bedoeling" gehad het iemand te vermoor nie….dit het nou maar net ongelukkig gebeur.